Wobydlerska iniciatiwa so najebać znapřećiwjenje Budyskeho wyšeho měšćanosty nastupajo kup měšćanskeje hale „Króna“ dalšeho prócowanja njewzda a nadźija so pomocy z krajneje stolicy.
Budyšin (CK/SN). Na wosebitym posedźenju zaběra so Budyska měšćanska rada 23. meje znowa z kupju měšćanskeje hale. 25. apryla bě dwaceći radźićelow za a jědnaće přećiwo kupnym jednanjam hłosowało. Wobydlerska iniciatiwa k wuchowanju „Króny“ ma to za wobkrućenje swojich aktiwitow, swój zaměr pak zdawna docpěła njeje. Runje tež tohodla, dokelž bě wyši měšćanosta Alexander Ahrens (SPD) znapřećiwjenje přećiwo wobzamknjenju zapołožił. Na třoch posedźenjach sej Utta Winzer w měšćanskej radźe žadaše, zo ma so „Króna“ zachować, doniž žaneje alternatiwy njeje. „Bjez měšćanskeje hale njemóža so wulke zarjadowanja z hač do tysac ludźimi w Budyšinje hižo wotměć“, rěčnica wobydlerskeje iniciatiwy rozłoži.
slv_Latn szl_Latn